**ЗАХТЕВ**

**ЗА АНГАЖОВАЊЕ ДЕМОНСТРАТОРА**

**ЗА ПОМОЋ У РЕАЛИЗАЦИЈИ НАСТАВНИХ АКТИВНОСТИ**

Департман: **Департман за немачки језик и књижевност**

Академска година: **2019/2020**. Семестар: **пролећни**

Име и презиме студента-демонстратора: **мср Бранка Огњановић**

Студент пете године студија: **„Докторске студије Филологије“, Филолошко-уметнички факултет, Универзитет у Крагујевцу** (програм, факултет, универзитет)

Просечна оцена у току студија:

* на мастер студијама: **9,86**
* на основним студијама: **9,33**

**ОБРАЗЛОЖЕЊЕ**

Студијски програм на коме је потребна помоћ демонстратора

**ОАС Немачки језик и књижевност**

Предмети на којима би демонстратор био ангажован:

|  |  |  |  |
| --- | --- | --- | --- |
|  | Назив предмета | семестар | број часова вежби |
| 1. | **Немачка књижевност 2** | **2.** | **1** |
| 2. | **Немачка књижевност 4** | **4.** | **1** |
| 3. | **Савремени немачки језик 2** | **2.** | **2** |
| 4. | **Савремени немачки језик 4** | **4.** | **2** |
|  | УКУПНО | | **6** |

**Образложење потребе за ангажовањем демонстратора**

Потреба за сарадницима и развојем научног подмлатка на предметима из научне области *Немачка књижевност (1, 2, 3, 4, 5, 6, 7 и 8*) постоји од оснивања Департмана односно студијског програма. Примарни проблем је недостатак наставника у овој области, што ангажовање демонстратора и развој научног подмлатка чини приоритетним. У прилог овоме наводимо податак да на Департману за ову област постоји само **један наставник,** др Маја Стефановић**,** која је 25. децембра 2019. године отишла на породиљско боловање и **један** **ангажовани наставник**. Немамо сараднике.

Иначе, због великог фонда часова вежби из појединих предмета сви наставници Департмана држе као предавања, тако и вежбе, а због општег дефицита сарадника постојећа два лектора (за језик) држе наставу из различитих германистичких предмета, који нису њихове уже научне области истраживања (на докторским студијама), а који се уводе са сваким новим семестром студија, што знатно усложњава припрему и држање наставе. Ова два сарадника држе по 9 различитих предмета у текућој школској години, на матичном и нематичним департманима, раде на текућем пројекту, промоцијама, такмичењима итд. Осим тога, сви запослени су додатно преузели часове наставника коме је недавно престао радни однос.

Ова ситуација знатно отежава извођење наставе на потребном нивоу, због чега се и намеће потреба за ангажовањем сарадника и демонстратора. Специфичност Департмана је да тражени демонстратор треба да држи вежбе не само из области књижевности, већ и савременог немачког језика. Наиме, сваки од 8 предмета предвиђа 9 часова недељно, те је неопходно ангажовање свих запослених. Такође треба имати у виду да је у развоју научног и академског подмладка неопходно припремити и увести млади кадар у наставу што пре, посебно с обзиром на чињеницу да је Департман у развоју и да следи повећање предмета у следећој школској години са уписом прве генрације у трећу годину студија.

Постоји потреба за развојем научног подмлатка у летњем семестру 2020 за два предмета из области књижевности: *Немачка књижевност 2* (1 час вежби), *Немачка књижевност 4* (1 час вежби), као и језичких предмета *Савремени немачки језик 2* (2 часа вежби), *Савремени немачки језик 4* (2 часа вежби). Реч је о обавезним предметима, те је у ситуацији, када немамо сарадника за ову област, потреба за ангажовањем демонстратора апсолутно неопходна.

Оптерећење свих наставника и сарадника ажурирано је у Плавој књизи.

У Нишу, Управница Департмана за немачки језик и књижевност

22. 01. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Николета Момчиловић